Държавен вестник, бр. 20, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  20
(7) Производителите поддържат дневник за 
епидемиите и случаите на вредители в техните 
производствени обекти и помещения, както и 
за предприетите мерки. 
Г л а в а  ш е с т а
УСЛОВИЯ, ПРИ КОИТО ОВОЩНИЯТ МА­
ТЕРИАЛ СЕ ПРЕДЛАГА НА ПАЗАРА 
Раздел I
Общи положения 
Чл. 9. (1) Овощният посадъчен материал и 
овощните растения могат да се предлагат на 
пазара само ако:
1. посадъчният материал е официално сер­
тифициран като „предбазов материал“, „базов 
материал“ или „сертифициран материал“ или 
съответства на изискванията за САС (стандар­
тен) материал;
2. овощните растения са официално серти­
фицирани като „сертифициран материал“ или 
съответстват на изискванията за САС (стан­
дартен) материал. 
(2) Овощният посадъчен материал и овощни­
те растения, които са генетично модифицирани 
по смисъла на чл. 2, т. 1 и 2 от Директива 
2001/18/ЕО на Европейския парламент и на 
Съвета от 12 март 2001 г. относно съзнателното 
освобождаване на генетично модифицирани 
организми в околната среда и за отмяна на 
Директива 90/220/ЕИО на Съвета (ОВ, L 106, 
17.04.2001 г.), въведена в Закона за генетично 
модифицираните организми, се предлагат на 
пазара само ако генетично модифицираният 
материал е разрешен съгласно посочената ди­
ректива или съгласно изискванията на Регламент 
(ЕО) № 1829/2003 на Европейския парламент 
и на Съвета от 22 септември 2003 г. относно 
генетично модифицираните храни и фуражи 
(ОВ, L 268, 18.10.2003 г.).
(3) Когато продукти, получени от овощни 
растения или овощен посадъчен материал, са 
предназначени да бъдат използвани като храна 
или в храна – генетично модифицирани в съот­
ветствие с чл. 3 на Регламент (ЕО) № 1829/2003, 
или като фураж или във фураж – генетично 
модифицирани в съответствие с чл. 15 на същия 
регламент, посадъчният материал и овощните 
растения се предлагат на пазара само ако храната 
или фуражът, получени от тях, са разрешени в 
съответствие с посочения регламент и Закона 
за генетично модифицираните организми. 
(4) Предбазовият, базовият и сертифици­
раният материал се сертифицира и предлага 
на пазара, ако принадлежи към сорт съгласно 
чл. 10 и отговаря на изискванията за съот­
ветната категория съгласно чл. 4, ал. 2 – 4 и 
чл. 7. Категорията трябва да бъде обозначена 
на етикета по чл. 13, ал. 1, т. 2. 
(5) САС (стандартният) овощен посадъчен 
материал и овощните растения се предлагат 
на пазара, ако съответстват на изискванията 
по чл. 4, ал. 5 и чл. 7.
(6) С разрешение на изпълнителния директор 
на ИАСАС производителите и търговците могат 
да предлагат на пазара определени количества 
овощен посадъчен материал или овощни рас­
тения, предназначени за: 
1. опити или научни цели; или 
2. селекция; или 
3. запазване на генетическото разнообразие.
(7) Условията за издаване на разрешение по 
ал. 6 се определят от Европейската комисия (ЕК).
Чл. 10. (1) Посадъчният материал и овощни­
те растения се предлагат на пазара с означение 
за сорта, към който принадлежат.
(2) Сортовете в съответствие с ал. 1 трябва 
да са:
1. или защитени съгласно Закона за защита на 
новите сортове растения и породи животни; или 
2. вписани в Официалната сортова листа на 
Република България (ОСЛ), в съответствие с 
изискванията на ал. 10; или 
3. общоизвестни.
(3) Един сорт се счита за общоизвестен:
1. ако е бил официално регистриран в друга 
държава членка;
2. ако e предмет на заявление за официална 
регистрация в страната или в друга държава 
членка или на заявление за право върху сортове­
те в съответствие с ал. 2, т. 1 (или на заявление 
за право върху сортовете по законодателството 
на съответната държава – членка на ЕС); или
3. ако е предлаган на пазара преди 30 сеп­
тември 2012 г. на територията на страната или 
на друга държава членка, при условие че има 
официално признато сортоописание.
(4) Допуска се производство и търговия на 
територията на страната на овощен посадъчен 
материал и овощни растения от сортове, кои­
то нямат висока икономическа стойност, при 
условие че сортът има официално описание, 
а посадъчният материал и овощните растения 
се предлагат на пазара като САС (стандартен) 
материал. Върху етикета и/или придружаващия 
материала документ се поставят съответните 
обозначения за разрешаване търговията на ово­
щен материал от определения сорт (посочват 
се номера на настоящия член и алинея като 
основание за търговия на овощен материал 
от такъв сорт).
(5) Сортът трябва да носи едно и също наиме­
нование както на територията на страната, така 
и на територията на другите държави – членки 
на ЕС, в съответствие с конкретни правила, 
приети с акт на ЕК, или ако няма такива, 
в съответствие с общоприети международни 
правила.
(6) Сортовете на овощните видове могат 
да бъдат официално вписани (регистрирани) в 
официалната сортова листа на Република Бъл­
гария, ако за тях е установено чрез официално 
сортоизпитване, че изпълняват определени 
условия съгласно методики на ИАСАС и имат 
официално сортоописание.